Smernica Komisie 96/54/ES
z 30. júla 1996,
ktorou sa po dvadsiatydruhýkrát prispôsobuje technickému pokroku, smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou Komisie 94/69/ES [2], najmä na jej článok 28,
keďže príloha I smernice 67/548/EHS obsahuje zoznam nebezpečných látok, ich klasifikácie, označovania a, ak je to vhodné, ich charakterizácie koncentračnými limitmi a inými parametrami umožňujúcimi odhad rizika pre zdravie ľudí a životné prostredie; keďže sa zoznam nebezpečných látok v prílohe I musí prispôsobiť súčasným vedeckým a technickým poznatkom; keďže v dôsledku nevyhnutnosti doplnenia predhovoru k prílohe I tak, aby zahrňovala poznámky týkajúce sa označovania prípravkov a nových skupín organických látok v tabuľke B; keďže zoznam nebezpečných látok v prílohe I obsahuje látky, pre ktoré bola v Rakúsku a Švédsku aktom o pristúpení Rakúska, Fínska a Švédska priznaná dočasná osobitná výnimka z klasifikácie a označovania; keďže akt o pristúpení poskytuje prehľad klasifikácie a požiadavky označovania týchto látok; keďže klasifikácie niektorých týchto látok boli uvedené podľa toho prehľadu;
keďže príloha III smernice 67/548/EHS obsahuje zoznam výrazov vyjadrujúcich charakter osobitného rizika spojeného s nebezpečnými látkami a prípravkami; keďže je nevyhnutné uviesť výrazy vyjadrujúce zdravotné ohrozenie určitými látkami a prípravkami;
keďže v prílohe V smernice 67/548/EHS sú stanovené metódy určovania fyzikálno-chemických vlastností, toxicity a ekotoxicity látok a prípravkov; keďže je nevyhnutné prispôsobiť prílohu technickému pokroku;
keďže príloha VI smernice 67/548/EHS obsahuje všeobecné kritériá klasifikácie a označovania nebezpečných látok a prípravkov; keďže je potrebné, uviesť kritériá pre zdravotne nebezpečné látky a prípravky; keďže je potrebné zmeniť a doplniť kritériá pre senzibilizujúce látky a prípravky; keďže je potrebné uviesť kritériá pre označovanie plynových zásobníkov určených pre propán, bután alebo skvapalnený ropný plyn (LPG);
keďže ustanovenia tejto smernice sú v súlade so stanoviskom Výboru na prispôsobenie smerníc odstráneniu technických prekážok v obchode s nebezpečnými látkami a prípravkami, technickému pokroku;
PRIJALA TÚTO SMERNICU:
Článok 1
Smernica 67/548/EHS sa mení a dopĺňa takto:
1. Príloha I sa mení a dopĺňa nasledovne:
a) poznámka 4 v predslove sa nahrádza týmto textom:
"Poznámka 4
Prípravky obsahujúce tieto látky musia byť klasifikované ako škodlivé s R65, ak boli uvedené v kritériách v časti 3.2.3 prílohy VI.";
b) pridáva sa poznámka 5:
"Poznámka 5
Koncentračné limity plynných prípravkov sú vyjadrené ako objemové percentá."
c) Do tabuľky B v predslove prílohy I smernice 67/548/EHS sa pridáva osobitná klasifikácia organických látok:
+++++ TIFF +++++
d) položky v prílohe I podľa tejto smernice sa nahrádzajú zodpovedajúcimi položkami;
e) po prvýkrát sa pridávajú položky v prílohe II podľa tejto smernice;
f) Položky s nasledujúcimi číslami sa vypúšťajú:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
g) položky uvedené v prílohe III podľa tejto smernice sa menia a dopĺňajú nahradením všetkých odkazov "R 22" za "R 65".
2. Do prílohy III sa pridáva nasledujúci pokyn:
+++++ TIFF +++++
3. Časť B prílohy V sa mení a dopĺňa takto:
a) text prílohy IV.A tejto smernice nahrádza nadpis a všeobecný úvod k časti B: Metódy stanovenia toxicity;
b) text prílohy IV.B tejto smernice sa vkladá po kapitole B.1 bis;
c) text prílohy IV.C tejto smernice nahrádza kapitolu B.6;
d) text prílohy IV.D tejto smernice nahrádza kapitolu B.7;
e) text prílohy IV.E tejto smernice sa pridáva na koniec.
4. Príloha VI sa mení a dopĺňa textami stanovenými v prílohe V tejto smernice, ak je to v nej uvedené.
Článok 2
1. Bez toho, aby sa to dotklo odseku 2, najneskôr však do 31. mája 1998, členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Členské štáty o tom bezodkladne informujú Komisiu.
2. Najneskôr do 31. októbra 1997 členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s prílohou V, bodmi F, I a J tejto smernice. Členské štáty o tom bezodkladne informujú Komisiu.
3. Členské štáty uvedú ustanovenia vzťahujúce sa na odsek 1 a 2, alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 3
Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.
Článok 4
Táto smernica je adresovaná členským štátom.
V Bruseli 30. júla 1996